Polisieman gesoek vir verkragtingŉ Polisiebeampte van Noordwes word gesoek nadat hy glo ŉ vrou in Sannieshof verkrag het. Brig. Thulani Ngubane, woordvoerder van die polisie, sê die konstabel het glo Donderdag die 29-jarige vrou verkrag. Ngubane sê die vrou was in Sannieshof om haar kêrel, wat tereg staan op aanklagte van huisbraak, se hoofsaak by te woon. “Die slagoffer het glo vir die ondersoekbeampte ŉ teksboodskap gestuur en gesê sy wil met hom praat oor die saak. Toe sy die beampte in Sannieshof ontmoet het, het hy haar glo mislei deur te sê hy sal haar in die saak bystaan.” Ngubane sê die beampte het die vrou toe glo na sy ouma se huis gevat waar hy haar glo drie keer verkrag het. Die beampte het intussen gevlug en word steeds deur die polisie gesoek. Die beampte het die vrou glo ook vir geld gevra om haar met die saak by te staan. Ngubane sê die voorval is intussen by die onafhanklike polisie-ondersoekdirektoraat (Opod) aangemeld. “Wanneer die beampte in hegtenis geneem word sal hy onmiddellik sonder betaling geskors word.”